ผู้สื่อข่าวรายงานว่า วันที่ 21 ก.พ.63 ภายหลัง พล.อ.ประยุทธ์ จันทร์โอชา นายกรัฐมนตรีและ รมว.กลาโหม โพสต์ข้อความผ่านทางเพจเฟซบุ๊ก ประยุทธ์ จันทร์โอชา Prayut Chan-o-cha หลังศาลรัฐธรรมนูญมีคำวินิจฉัยตัดสินให้มีการยุบพรรคอนาคตใหม่ ว่า ในระบอบประชาธิปไตย พรรคการเมืองเป็นองค์กรที่มีความสำคัญต่อการบริหารปกครองประเทศ ไม่ว่าจะเป็นฝ่ายรัฐบาลหรือฝ่ายค้าน พรรคการเมืองมีหน้าที่เชื่อมโยงความต้องการระหว่างภาคประชาชนกับภาครัฐ ผมขอให้พี่น้องประชาชนเคารพในคำตัดสินของศาล ผมเชื่อว่าพี่น้องประชาชนที่เลือกพรรคอนาคตใหม่จะสามารถหากลไกอื่นๆ ในการตรวจสอบการทำงานของรัฐบาลได้ การมีฝ่ายค้านที่ดีและมีความรับผิดชอบจะเป็นประโยชน์ต่อประเทศชาติ ต่อประชาชน และต่อการสร้างสรรค์ทางการเมือง ตามระบอบประชาธิปไตยอันมีพระมหากษัตริย์ทรงเป็นประมุขของประเทศไทยครับ ขอให้ประชาชนเคารพในคำตัดสินของศาล หลังสั่งยุบพรรคอนาคตใหม่ เชื่อสามารถหากลไกอื่นๆ ตรวจสอบรัฐบาลได้  ล่าสุดมีรายงานว่า ข้อความดังกล่าวถูกลบออกไปแล้วในทุกช่องทางโซเชียล ที่นายกฯใช้ในการติดต่อสื่อสารกับประชาชน ทั้งนี้เป็นการลบภายหลังโพสต์ไปไม่ถึงชั่วโมง
พล.อ.ประยุทธ์ จันทร์โอชา ผม ผม นายกฯ
พรรคอนาคตใหม่ พรรคอนาคตใหม่ พรรคอนาคตใหม่